**UPUTA ZA DOSTAVU DOKUMENTACIJE ZA EXPOST PROVJERU NABAVE**

**Program iz područja konkurentnosti i kohezije 2021.-2027.**

**Program iz područja teritorijalnih ulaganja i pravedne tranzicije za financijsko razdoblje 2021.-2027.**

**Nabave provedene sukladno Pravilima za neobveznike Zakona o javnoj nabavi - NOJN**

U svrhu brže obrade i provjere dokumentacije, pa i samog zahtjeva za nadoknadu sredstava, molimo da svi dokumenti koji se dostavljaju na ex-post provjeru budu imenovani i složeni u foldere prema logičkim cjelinama, npr. ponude, pojašnjavanja ponuda, odluke o imenovanju ovlaštenih predstavnika naručitelja s odgovarajućim izjavama, zapisnici, odluke i sl. radi lakšeg i bržeg pregleda.

Također, dokumentaciju (prvenstveno iz ponuda i pojašnjavanja) dostaviti u originalnim formatima koji su objavljeni u dokumentaciji o nabavi i koje je moguće pregledavati i provjeravati ispravnost. Ovime se prvenstveno misli na troškovnike koji, ako su u nestandardiziranom obliku, uvijek moraju biti u .xls formatu

(izbjegavati .pdf format jer znatno usporava i otežava provjeru).

**VAŽNO:** Molimo da dostavljena dokumentacija bude dostavljena uredno te složena u tematski odgovarajuće foldere. Primjerice, folder *Sukob interesa* sadrži sve (dolje navedene) dokumente koji se odnose na sukob interesa, folder *Ponude* sadrži sve ponude zaprimljene u predmetnom postupku nabave i sl. Također, molimo da folderi i u njima sadržani dokumenti budu jasno imenovani.

**Za potrebe pregleda potrebno je dostaviti:**

1. **SUKOB INTERESA**

* + - Odluku o imenovanju stručnog povjerenstva za nabavu
		- Odluke o imenovanju čelnika te člana upravnog, upravljačkog i nadzornog tijela subjekta primjene Pravila za NOJN
		- Izjave o ne/postojanju sukoba interesa za sve predstavnike subjekta primjene Pravila za NOJN

**NAPOMENA**

|  |
| --- |
| *PREDSTAVNICIMA SUBJEKTA PRIMJENE PRAVILA ZA NOJN SMATRAJU SE:** ***čelnik te članovi upravnog, upravljačkog i nadzornog tijela***
* ***članovi stručnog povjerenstva za nabavu, ili predstavnici drugog tijela pri subjektu primjene Pravila za NOJN***
* ***svaka osoba*** *koja je* ***uključena u pripremu i provedbu postupka nabave te izvršenje ugovora o nabavi, ili koja može utjecati na odlučivanj****e u tim procesima.*
 |

Obrazac Izjave o ne/postojanju sukoba interesa za predstavnika/e subjekata primjene Pravila za NOJN objavljen je kao Prilog Pravila te je u istome navedeno:

*\*Ova Izjava se potpisuje prije provedbe (svakog) postupka nabave, i to bilo koje vrste postupka nabave, u skladu s Pravilima za NOJN. Svaki predstavnik subjekta primjene Pravila za NOJN iz članka 3. stavka 7. Pravila za NOJN potpisuje zasebnu Izjavu.*

1. **NADALJE, MOLIMO DOSTAVITI:**
	1. Dokaz o provedenom postupku istraživanja tržišta, ako je primjenjivo
	2. Poveznicu na javnu objavu Poziva na dostavu ponuda na portalu informacijskog sustava Programa, ukoliko je primjenjivo.
	3. Informaciju o tome je li subjekt primjene Pravila za NOJN koristio mogućnost iz čl. 4.st.6. Pravila za NOJN te poslao obavijest o objavljenom Pozivu na dostavu ponuda pisanim putem gospodarskim subjektima po svom izboru. Ako DA, dostavu dokaza o navedenom.
	4. Ukoliko Poziv na dostavu ponuda nije javno objavljen, cjelokupnu dokumentaciju Poziva na dostavu ponuda, zajedno sa dokazima o slanju Poziva na dostavu ponuda gospodarskim subjektima.
	5. Zaprimljene upite tijekom roka za dostavu ponuda zainteresiranih gospodarskih subjekata, ukoliko je primjenjivo.
	6. Sve pristigle ponude, zajedno sa dokazom o datumu/vremenu zaprimanja.
	7. Zapisnik o otvaranju i ocjenjivanju ponuda, zajedno sa prilozima (zahtijevani/dostavljeni dokumenti, pojašnjenja ponuda i dr., zajedno sa dokazom o datumu njihova upućivanja i zaprimanja), ako je primjenjivo
	8. Odluku o odabiru, ako je primjenjivo
	9. Sve sklopljene ugovore o nabavi ili narudžbenice
	10. Odluku o isključenju/odbijanju ponude, ako je primjenjivo